Die familie is stomgeslaan oor Marinda se skielike dood. “Dit was so vinnig, so onverwags en so seer. Maar tog is daar so baie dinge wat ons in hierdie moeilike tyd laat glimlag, en so baie herinneringe wat tog net partymaal, vir so klein bietjie die seer verlig,” het die familie gesê. “Alles wat sy gedoen het, van kosmaak tot liefde uitdeel, was in oorvloed gewees,” voeg skoonseun Ettienne van Heerden by.